Sigvart Bjøntegaard

Sigvart Bjøntegaard (1957–2025) var en norsk skiskytter som kom på 3.-plass i WC (World Cup), 10 km sprint i Tsjekkoslovakia i 1979 og samme plassering 3.-plass i stafett under prøve-VM i Lahtis 1980 som beste plasseringer internasjonalt som senior.

Han er far til skiskytteren Erlend Bjøntegaard.

 Utøver 
Bjøntegaard vant tre norske individuelle mesterskap som junior, og ble sammenlagtvinner av NC junior i 1974, og var med å vinne tre NM-gull i stafett senior. Han ble fylkesmester i DFS-skyting i klasse 1 i 1980, nordisk mester i langrenn stafett, og vant en individuel sølvmedalje på 15 km klassisk i 1979.   

Han ble verdensmester i veteranlangrenn klassisk stil fire ganger; på distansene 15 km, 30 km og 50 km i Tyskland i 1994, og i stafett på Geilo i 1993. I 1993 tok han i tillegg en sølvmedalje på distansen 15 km klassisk på Geilo.   

 Trener 
Bjøntegaard trente det amerikanske skiskytterlandslaget fra 1985 til 1988, og som første trener i den vestlige verden innførte han høsten 1985 dobbeldans som en av lagets konkurransegrener. Amerikanske Josh Thompson tok sølvmedalje i VM i Lake Placid i 1987, på distansen 20 km individuelt, og USAs stafettlag gikk inn til bronse i world cup-rennet i Ruhpolding i 1988. Sølvmedaljen til Thompson var USAs første medalje i et skiskyter-VM for menn.   

Bjøntegaard har over en kortere periode også vært landslagstrener i skiskyting for England (1989) og Norge (1991). I tillegg var han skismører for de canadiske skiskytterne vinteren 1990. Dessuten var han ungdomssinstruktør i skyting for DFS i 1981-1983.  Han startet også Bever´n skiskyting i Kongsberg i 2001 og var leder fram til 2008. Bever´n skiskyting er etter hvert blitt en ikke ubetydelig klubb i skikytter-Norge. Bjøntegaard var med og startet Hedmark skiskytterkrets i 1983 og ble valgt til nestleder. Sigvart Bjøntegaard har også vært teknisk delegert ved et utall NC i skiskyting og NM i Norges skiskytterforbund (NSSF). Han har vært leder av langrennskomiteen i Buskerud skikrets 1994-1996, og startet Buskerud-langrenn. Han var også leder av Buskerud skiskytterkrets i 2010. Bjøntegaard jobbet som assisterende rennleder under NM på ski i Kongsberg i 2006 og har i tillegg vært rennleder av Svalbard skimaraton i 2015, 2016, 2017 og 2018.

 Utdanning og arbeid 
Sigvart Bjøntegaard var utdannet cand.mag. Han hadde treårig allmennlærerutdanning fra Elverum lærerhøgskole og toårig mellomfagstillegg ved Norges idrettshøgskole (NIH), og tok grunnfag i sosial pedagogikk ved Buskerud/Vestfold lærehøgskole i 1998.

Sigvart Bjøntegaard var en av grunnleggerne av Norges Toppidrettsgymnas (NTG), som startet opp på Geilo i 1990 med Ole Einar Bjørndalen og Liv Grete Skjelbreid som de to første elevene ved skolen.

Han var lærer ved Longyearbyen skole i perioden 2015–2017.

Han jobbet som lærer ved Midt-Østerdal videregående skole i Stor-Elvdal i 2018 og på Dokka videregående skole i 2019.

 Referanser 

Kategori:Norske skiskyttere
Kategori:Norske skiskyttertrenere
Kategori:Norske pedagoger
Kategori:Norgesmestere i skiskyting